++++

ΚΑΝΟΝΙΣΜΟΣ ( ΕΟΚ ) αριθ . 3171/75 ΤΟΥ ΣΥΜΒΟΥΛΙΟΥ

της 3ης Δεκεμβρίου 1975

περί τροποποιήσεως του κανονισμού 17/64/ΕΟΚ περί των όρων συνδρομής του Ευρωπαϊκού Γεωργικού Ταμείου Προσανατολισμού και Εγγυήσεων

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως τα άρθρα 43 και 209 ,

την πρόταση της Επιτροπής ,

τη γνώμη της Συνελεύσεως ( 1 ) ,

Εκτιμώντας :

ότι πρέπει να ανέλθει σε 45 % η ανωτάτη δυνατή συνδρομή του Ευρωπαϊκού Γεωργικού Ταμείου Προσανατολισμού και Εγγυήσεων για τα σχέδια περί διαρθρώσεως της παραγωγής , τα κατατιθέμενα σύμφωνα με τον κανονισμό αριθ . 17/64/ΕΟΚ του Συμβουλίου , της 5ης Φεβρουαρίου 1964 , περί των όρων συνδρομής του Ευρωπαϊκού Γεωργικού Ταμείου Προσανατολισμού και Εγγυήσεων ( 2 ) , όπως τροποποιήθηκε σε τελευταίο στάδιο από τον κανονισμό ( ΕΟΚ ) αριθ . 2684/74 ( 3 ) , προκειμένου να ληφθούν υπόψη υφιστάμενες δυσκολίες σε ορισμένους τομείς

ότι , εν τούτοις , οι δυσκολίες αυτές δικαιολογούν συνδρομή ανώτερη του 25 % του ποσού των επενδύσεων μόνο για ορισμένα σχέδια

ότι πρέπει επίσης να προβλεφθεί ότι η χρηματοδοτική συμμετοχή του δικαιούχου θα έιναι διάφορη ανάλογα του αν τα σχέδια αφορούν τις διαρθρώσεις της εμπορίας ή τις διαρθρώσεις της παραγωγής

ότι , σύμφωνα με το άρθρο 6 του δημοσιονομικού κανονισμού , της 25ης Απριλίου 1973 , που εφαρμόζεται στο γενικό προϋπολογισμό των Ευρωπαϊκών Κοινοτήτων ( 4 ) , οι προοριζόμενες για τη χρηματοδότηση σχεδίων πιστώσεις ακυρούνται , εάν δεν έχουν καταβληθεί στη διάρκεια μιάς ορισμένης περιόδου

ότι πρέπει ν ' αποφευχθεί , όσο είναι δυνατό , η απώλεια για τη γεωργία των πιστώσεων που προβλέπονται για τη βελτίωση των γεωργικών διαρθρώσεων

ότι , συνεπώς , φαίνεται σκόπιμο , σε περίπτωση που η εκτέλεση ενός σχεδίου ή μέρους ενός σχεδίου τίθεται υπό αμφισβήτηση , να διενεργείται μετά από ορισμένη προθεσμία ολική ή μερική ακύρωση της συνδρομής και διάθεση αυτής σε άλλο σχέδιο ώστε οι πιστώσεις αυτές να δύνανται να χρησιμοποιηθούν κατά τη διάρκεια της περιόδου που προβλέπεται από τον δημοσιονομικό κανονισμό ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

Το κείμενο του άρθρου 18 , παράγραφος 1 , εδάφιο πρώτο του κανονισμού αριθ . 17/64/ΕΟΚ αντικαθίσταται από το ακόλουθο κείμενο :

" Για ένα συγκεκριμένο σχέδιο , σε σχέση με την πραγματοποιουμένη επένδυση :

- οι χορηγούμενες επιδοτήσεις από το Ταμείο δεν δύνανται να υπερβαίνουν το 25 % . Εν τούτοις , για ορισμένα σχέδια ανταποκρινόμενα στους όρους του άρθρου 11 , παράγραφος 1 , υπό στοιχείο α ) ή β ) δύνανται αυτές να φθάνουν το 45 % ,

- η οικονομική συμμετοχή του δικαιούχου της πραγματοποιουμένης βελτιώσεως πρέπει να είναι τουλάχιστον :

- 20 % για τα σχέδια τα ανταποκρινόμενα στους όρους του άρθρου 11 , παράγραφος 1 , υπό στοιχείο α ) , ή β ) ,

- 38 % γιά τα σχέδια τα ανταποκρινόμενα στούς όρους του άρθρου 11 , παράγραφος 1 , υπό στοιχείο γ ) ή δ ) . "

Άρθρο 2

1 . Στο άρθρο 22 του κανονισμού αριθ . 17/64/ΕΟΚ παρεμβάλλεται νέα παράγραφος που έχει ως εξής :

" 3 . Με την επιφύλαξη του άρθρου 6 , παράγραφος 5 του δημοσιονομικού κανονισμού , η συνδρομή του Ταμείου δύναται να καταργηθεί ή ενδεχομένως να μειωθεί και οι αντιστοιχούσες πιστώσεις δύνανται να χρησιμοποιηθούν για τη χρηματοδότηση άλλων σχεδίων :

- εάν ο δικαιούχος παραιτείται της εκτελέσεως του σχεδίου , ή

- εάν ο δικαιούχος , αντίθετα προς τις πληροφορίες που περιέχονται στην αίτησή του και περιλαμβάνονται στην απόφαση περί χορηγήσεως της συνδρομής , δεν αρχίζει , εντός προθεσμίας δύο ετών από την κοινοποίηση της αποφάσεως περί χορηγήσεως της συνδρομής , την πραγματοποίηση των εργασιών και εάν δεν έχει παράσχει προ της εκπνοής της εν λόγω προθεσμίας επαρκείς εγγυήσεις για την εκτέλεση του σχεδίου , ή

- εάν ο δικαιούχος μειώνει τις προβλεπόμενες στην απόφαση περί χορηγήσεως της συνδρομής επενδύσεις .

Η απόφαση περί καταργήσεως ή μειώσεως , η προβλεπομένη στο προηγούμενο εδάφιο , λαμβάνεται κατά τη διαδικασία η οποία προβλέπεται στο άρθρο 19 , παράγραφος 1 , η δε Επιτροπή αποφασίζει αφού ζητήσει τη γνώμη της επιτροπής του Ταμείου για τα οικονομικά θέματα . Η απόφαση κοινοποιείται στο ενδιαφερόμενο Κράτος μέλος καθώς και στους δικαιούχους . "

2 . Η παράγραφος 3 του άρθρου 22 του κανονισμού αριθ . 17/64/ΕΟΚ γίνεται παράγραφος 4 .

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .

Ο παρών κανονισμός είναι δεσμευτικός ως προς όλα του τα μέρη και ισχύει άμεσα στα Κράτη μέλη .

Εγινε στις Βρυξέλλες , στις 3 Δεκεμβρίου 1975 .

Για το Συμβούλιο

Ο Πρόεδρος

F . FABBRI

( 1 ) ΕΕ αριθ . Α 257 της 10 . 11 . 1975 , σ . 37 .

( 2 ) ΕΕ αριθ . 34 της 27 . 2 . 1964 , σ . 586/64 .

( 3 ) ΕΕ αριθ . Ν 288 της 25 . 10 . 1974 , σ . 5 .

( 4 ) ΕΕ αριθ . Ν 116 της 1 . 5 . 1973 , σ . 1 .